ए बि एम सु नि दैदेनगिरि मोना गोदानै थिसनजानाय एन आर सि नि गाहाइ सामलायगिरि दाबि खालामफैदों आसामाव गोबां अन्जिमानि आयेन बेरेखायै हाबसन्फैनाय नोगोरारि दं होन्ना बुंथिदों। मुथ'ते गोदान सामलायगिरि हितेश देब शर्मा बिथांनि सायाव जोंनि मोनबो फोथायनाय गैया। राव हारिमु दोहोरोम समाजखान्थि सायख'वालासे हादोराव बे माहारि बेरेखा गोसोनि सान्नाय जों माइन'रिटि सुबुं समाजा गोजोन मोनाखै होन्ना फोरमायबावो। रायखांनो गोनां दि सोमावसारनाय दिन्थिफुंनायनि उनाव आसामाव गोदानै एन आर सि नि गाहाइ सामलायगिरि महरै थिसननाय हितेश देब शर्मा बिथांखौ माइन'रिटि सुबुं समाज बेरेखा बिबुंथि नायनो थाखाय कक्राझारनि जिल्ला बेंगिरि (Deputy Commissioner) पार्थ प्रटिम मजुमदारनि गेजेरजों हादोरनि गाहाइ बिजिरगिरि (CJI) निसिम गांसे गोसोखां लाइ गथायनाय जायो।